3 Druhy optických sietí, ich architektúra a základné parametre (OTH, FFTx)
3.3 Optická transportná hierarchia

OTH – Optical Transport Hierarchy - optická transportná hierarchia. Signály optickej hierarchie sú v literatúre označované ako OTM (Optical Transport Module) – optické transportné moduly. Najjednoduchší variant (takzvaný nultý stupeň) predpokladá prenos bez vlnového multiplexovania. Optický transportný modul sa označuje ako OTM-n.m, kde n je počet kanálov (vlnových dĺžok) a m vyjadruje typ signálu. Rôzne základné prenosové rýchlosti je možné násobiť. Potenciálne kombinácie môžu zahŕňať OTM-n.1 2 3 (teda 2,5; 10; 40 Gbit/s).

Optická transportná hierarchia OTH – transportné moduly bez vlnového multiplexovania
Stupeň hierarchie | Prenosová rýchlosť [Mbit/s] | Je možné prenášať STM-N
OTM-0.1 | 2488,32 | STM-16
OTM-0.2 | 9953,28 | STM-64
OTM-0.3 | 39813,12 | STM-256

STM (Synchronous Transport Module) je synchrónny transportný modul, základná prenosová jednotka v hierarchii SDH (Synchronous Digital Hierarchy) – synchrónnej digitálnej hierarchii, kde n znamená násobok základnej jednotky prenosovej kapacity.

Optické transportné moduly s vlnovým multiplexovaním
Stupeň hierarchie | Prenosová rýchlosť [Mbit/s] | Možné je prenášať
OTM-n.1 | n x 2488,32 | n x STM-16
OTM-n.2 | n x 9953,28 | n x STM-64
OTM-n.3 | n x 39813,12 | n x STM-256